الغابة
قصيدة للشاعر عارف مأمون
وطن مايستحي مدري الشعب موزين
من دون الشعوب امتيّه حسابه ؟!
حلوب وخير كاعه واهله جوعانيين
وكل حاكم يجيه يصير حلابه
اليسلب كبل مجرم خارج القانون
هسه بظله صارت عدنه سلابه
وكبل قانون فوضى انكال عن الغاب
ابشرك هسه زدنه هواي عل الغابه
اكتشفنه الحرف الاول عود فرحانيين
وتاليها رجعنه انشوه الكتابه !
لو بيدي يصح واشطب على التاريخ..
واكشفها الحقائق وانزع انكابه
من ياعرب احنه وكلها زور بزور
بتاريخ العرب لعبت النسابه !
نتعارك عليمن غير احنه اسلام ؟
بعض طحنه ابعض والشاهد ارهابه !
جزعنه من العمر وسنينه مغربات
مابينه اعله تفكه وصوت دبابه
ومابينه بعد ناكل خبز وي سيم
بعد خبز الحصار بروحنه ترابه
(جزنه من العنب ) بالشجره طاح الفاس
لحكت عل الرگاب انوب الطلابه !
803total visits,1visits today